b'\n_START_ARTICLE_\nAcremonium\n_START_SECTION_\nOpis\n_START_PARAGRAPH_\nGlive iz rodu Acremonium so na\xc4\x8deloma po\xc4\x8dasi rasto\xc4\x8de, \xc4\x8dvrste in vla\xc5\xbene. Njihove hife so tanke in prosojne in tvorijo enostavne fialide. Konidiji so obi\xc4\x8dajno enoceli\xc4\x8dni, prosojni ali obarvani, okroglasti ali cilindri\xc4\x8dni in se obi\xc4\x8dajno zrdu\xc5\xbeujejo v skupke na vrhu posameznega fialida.\n_START_SECTION_\nKlini\xc4\x8dni pomen\n_START_PARAGRAPH_\nRod trenutno \xc5\xa1teje okoli 100 vrst, od katerih je ve\xc4\x8dina gnilo\xc5\xbeivk (saprofitov) in jih lahko osamimo iz mrtvega rastlinskega materiala ali prsti. \xc5\xa0tevilne vrste veljajo za oportunisti\xc4\x8dne patogene za \xc4\x8dloveka in \xc5\xbeivali in lahko povzro\xc4\x8dajo micetom, onihomikozo, osteomielitis, peritonitis, endokarditis, plju\xc4\x8dnico, cerebelitis in oku\xc5\xbebe podko\xc5\xbeja._NEWLINE_Cefalosporine, razred betalaktamskih antibiotikov, so prvi\xc4\x8d pridobili iz gliv iz tega rodu (prvotno se je rod imenovalCephalosporium).'